Wat mis ons [Archive] - AKSKA
AKSKA > Forum vir Anonieme Besoekers > Wat mis ons
View Full Version : Wat mis ons
High property prices and a lack of serviced plots in towns exacerbate the housing situation in Namibia, forcing thousands to live in shacks
EFF sê gryp van grond gaan uitbrei
Deur Llewellyn Prince Vrydag 23 Januarie 2015 05:00
Die onwettige besetting van grond in Pretoria is net die begin van die EFF se besettingsprogram, wat ook na Johannesburg, die Oos- en die Wes-Rand uitgebrei sal word.
Ntobeng Ntobeng, EFF-woordvoerder in Gauteng, het gister so aan Beeld
gesê nadat die Tshwane-stadsraad met hofbevele teen die onwettige besetting van grond in die metro gedreig het.
“Tshwane is net die begin van ons grondbesettingsprogram,” het Ntobeng gesê.
Dit kom nadat Julius Malema, EFF-leier, op die party se eerste nasionale kongres in Desember in Bloemfontein gesê het die party gaan vanjaar onwettige grondbesettings landwyd ondersteun en sal selfs hofgedinge daarteen finansier.
Die hooggeregshof in Pretoria het gister ’n tussentydse bevel om die onwettige besetting van ’n plaas in Bultfontein, noord van Pretoria, te verbied, tot 10 Maart verleng, berig Jeanne-Marié Versluis.
“Die onwettige plakkers en ondersteuners van die EFF het in Desember strukture op die plaas opgerig,” het *Tarien Cooks, AfriForum se koördineerder in Gauteng-Noord, in ’n verklaring gesê.
“ ’n Hofbevel is in Desember bekom waarna die onwettige strukture deur die Rooimiere verwyder is.”
Die aangeleentheid is tot Maart uitgestel om regspanne kans te gee om opponerende hofstukke wat die onwettige plakkers gister laat ingedien het, te bestudeer.
Ntobeng het gesê die EFF sal alle onwettige grondbesettings in Gauteng ondersteun en in howe verdedig.
“Die Tshwane-stadsraad het oorlog verklaar teen swart gemeenskappe deur te dreig met interdikte teen grondbesettings. Dit sal ons egter nie van stryk bring nie.
“Ons sal alle hofaansoeke teen onwettige grondbesettings teenstaan. Ons sal die wit plaasboer in Bultfontein se grond beset en daar is niks wat hy daaraan kan doen nie.
“Hulle kan na die hoogste hof in die land gaan.
“Ons sal ons politieke besluit tot daar verdedig.”
Intussen het Eddie *Galane, ’n gemeenskaps*leier in Malemaville naby Nellmapius in Pretoria, gister gesê sy gemeenskap sal vandag met die onwettige besetters in Bultfontein (wat as Dali Mpofu-ville bekend staan) en dié van Pienaars*poort naby Mamelodi, vergader.
“Die stadsraad wil die aangeleentheid politiseer, maar hulle het in 20 jaar misluk om huise aan inwoners te verskaf.”